als_Latn dik_Latn sag_Latn
Kërcënimi nga klima, ndalon rritja e emetimit të CO2 për herë të parë në 40 vjet. Ekspertët: Jo kohë për vetëkënaqësiBota&Rajoni e Premte, 13 Mars, 2015 | 19:09 pm
Rritja në emetimet e karbonit në gjithë globin stopoi vitin e kaluar. Sipas të dhënave nga Agjensia Ndërkombëtare e Energjisë, kjo shënon herën e parë në 40 vjet, që rritja vjetore e emetimit te CO2, ka mbetur e qëndrueshme.
Emetimet vjetore globale kanë mbetur 32 gigaton në vitin 2014, shifër kjo që është e njëjtë me një vit më herët, pra 2013.
Por IEA paralajmëroi se ndërsa rezultatet ishin “inkurajuese”, kjo ishte “jo kohë për vetëkënaqësi”.
“Kjo është edhe një surprizë shumë e mirëpritur, por edhe shumë e rëndësishme”,- tha shefi i IEA, Fatih Birol.
“Ajo na siguron për një vrull aq shumë të nevojshëm për të përgatitur negociatorët që duhet të krijojnë një marrëveshje per klimën globale në Paris, në muajin dhjetor: për herë të parë, emetimet e gazit serrë janë të palidhura me rritjen ekonomike.”
Edhe drejtori ekzekutiv i IEA, Maria van der Hoeven tha se “nuk është koha për të përdorur këtë lajm pozitiv si një justifikim për të ngadalësuar veprime të mëtejshme”.
Detajet e plota të raportit te IEA do të dalin në qershor, përpara negociatave të OKB-së për të nënshkruar një marrëveshje të re ndërkombëtare te ndryshimit te klimës, në bisedimet në Paris në dhjetor.
Vendet synojne për të arritur një marrëveshje që do të vijë në fuqi nga viti 2020. Qëllimi është për të kufizuar rritjen e temperaturës mesatare globale të sipërfaqes për jo më shumë se 2C (3.6F) në krahasim me nivelet para-industriale, për të shmangur ndryshimin e “rrezikshem” te klimës.
als_Latn als_Latn als_Latn als_Latn als_Latn als_Latn als_Latn als_Latn als_Latn